Pojasnila za opažene razlike med številom dovoljenj FLEGT, ki so jih prejeli pristojni organi, in številom ocarinjenih dovoljenj leta 2018 (sliki 1a in 1b), vključujejo: nepopolnost carinskih podatkovnih nizov (glej opombo 10); „trgovanje do konca leta“; carina blaga ni sprostila (npr. zaradi fitosanitarnega nadzora); uvoznik se je odločil, da blaga ne bo dal ocariniti; ali pa blago na točki uvoza v EU ne potrebuje dovoljenja FLEGT, ker je carinski organ prerazvrstil oznako HS.

Države članice so poročale, da je bilo leta 2018 za uvoz ocarinjenih 23 238 dovoljenj. Med 25 državami članicami, ki so sporočile carinske podatke na ravni dovoljenj FLEGT, so Nizozemska, Nemčija in Francija ocarinile največ dovoljenj (slika 1b).

Leta 2018 so vse države članice razen Luksemburga poročale, da so prejele dovoljenja FLEGT. Skupaj je bilo prejetih 31 785 dovoljenj, več kot 99 % teh dovoljenj (31 605) so pristojni organi potrdili/priznali za uvoz. Nizozemska, Združeno kraljestvo, Nemčija, Francija in Belgija so prejele največ dovoljenj (slika 1a). Dvanajst držav članic je navedlo, da so zavrnile skupaj 66 dovoljenj FLEGT, pri čemer o največjem številu (20) poroča Francija.

Število dovoljenj, ki so jih prejele države članice, in število ocarinjenih dovoljenj

V 11 državah članicah je bil carinski organ imenovan za pristojni organ za izdajanje dovoljenj FLEGT ali del pristojnega organa. V 17 državah članicah sta carinski in pristojni organ ločena organa. V teh 17 državah članicah je treba sprejeti ureditve za zagotovitev, da lahko organi učinkovito sodelujejo pri obravnavi dovoljenj FLEGT, pri čemer mora imeti pristojni organ možnost, da ustrezne naloge prenese na carinske organe in pridobi informacije, potrebne za preverjanje, ali dovoljenje FLEGT ustreza določeni pošiljki. To možnost prenosa nalog so s sporazumom ali memorandumom o soglasju uvedle vse navedene države članice. Pogostost izmenjave podatkov in njena ureditev sta bili v vsaki državi članici različni.

V skladu s členom 7(1) uredbe FLEGT so vse države članice imenovale pristojni organ ali organe , vse države članice poročevalke razen ene (Portugalske) pa so zagotovile informacije o zakonodajnih aktih o imenovanju pristojnih organov.

Analizirana so bila letna poročila vseh 28 držav članic. Države članice so jih predložile prek spletne predloge za poročanje – ki jo je določila Komisija v skladu s členom 8(2) uredbe FLEGT –, pri čemer so nekatera polja že izpolnjena z informacijami iz prejšnjih letnih poročil.

Podrobnejša analiza nacionalnih poročil, ki jo je za Komisijo pripravil Svetovni center za spremljanje varstva okolja pri Programu Združenih narodov za okolje (UNEP-WCMC), je na voljo na spletišču Komisije. Zagotavlja metodologijo za analizo podatkov, nadaljnje podrobnosti o podatkovnih nizih, ki so jih predložile države članice, ter povezane pridržke, ki so posledica različnih ravni popolnosti in kakovosti nacionalnih podatkovnih nizov.

To je tretje poročilo ; predstavlja analizo drugega celega leta izvajanja sheme izdajanja dovoljenj FLEGT (leto 2018) po vsej EU ter sklepne ugotovitve in naslednje korake. Indonezija je bila leta 2018 še vedno edina država, ki je izvajala tako shemo.

To združeno letno poročilo predstavlja stanje izvajanja sheme izdajanja dovoljenj FLEGT za leto 2018. Pripravljeno je bilo v skladu s členom 8(3) Uredbe (ES) št. 2173/2005 z dne 20. decembra 2005 o vzpostavitvi sheme izdajanja dovoljenj FLEGT za uvoz lesa v Evropsko skupnost (v nadaljnjem besedilu: uredba FLEGT) in temelji na informacijah, ki so jih države članice predložile v svojih letnih poročilih v skladu s členom 8(1) uredbe FLEGT.

Uvožene količine

Države članice so poročale o dejansko uvoženih količinah lesa in lesnih proizvodov v letu 2018 (tj. ocarinjenih količinah) ter o ustreznih količinah glede na dovoljenja FLEGT, ki so jih pristojni organi prejeli in potrdili. Leta 2018 je bilo za več kot 694 milijonov kg lesa in lesnih proizvodov sporočeno, da imajo potrjeno dovoljenje FLEGT, za več kot 2 993 milijonov kg lesa in lesnih proizvodov z dovoljenjem FLEGT pa je bilo sporočeno, da so jih carinski organi EU ocarinili za uvoz , (slika 2), od tega je bilo 2,470 milijona kilogramov pohištva za spalnico (HS 9403.50) sporočenega s strani carine Združenega kraljestva. To je bila za dva reda velikosti večja količina od tiste, o kateri se je za isto oznako HS poročalo na dovoljenjih FLEGT, ki jih je potrdil pristojni organ. Združeno kraljestvo je bilo naprošeno, naj predloži pojasnila v zvezi s temi številkami, vendar tega do zdaj še ni storilo. Glavne vrste proizvoda z dovoljenjem FLEGT, uvožene v EU, glede na težo so po carinskih podatkih vključevale pohištvo za spalnico (HS 9403.50), in sicer skoraj 2 472 milijonov kg, kar je pomenilo 83 % uvoza; papir za pisanje (HS 4802); drugo pohištvo (HS 9403.60 in 9401); stavbno pohištvo in drugi proizvodi za gradbeništvo (HS 4418); vezane lesene plošče, furnirane plošče in podoben lameliran les (HS 4412); in profiliran les (HS 4409) (oznake HS proizvodov FLEGT, uvoženih leta 2018, so navedene v prilogi A). Glavne države članice uvoznice teh proizvodov so bile Združeno kraljestvo, Nemčija in Nizozemska.

Nekatere države članice so poročale tudi o uvozu, pri katerem za oznake HS ni potrebno dovoljenje FLEGT (vključno z nekaterimi oznakami, za katere je potrebno dovoljenje V-Legal), kar znaša 2 099 carinskih evidenc in skupaj 1,35 milijona kg lesnih proizvodov. To je lahko delno posledica prerazvrstitve blaga s strani carinskih organov EU.

Možna pojasnila za odstopanja med količinami, sporočenimi na dovoljenjih FLEGT, in količinami, ki so jih sporočili carinski organi (slika 2), so lahko: zlasti manjkajoči carinski podatki in različna kakovost predloženih nacionalnih podatkovnih nizov; prerazporeditev blaga s strani carinskih organov različnim oznakam HS; dovoljenja, ki so bila prejeta, a jih carinski organi še niso ocarinili; oznake HS, sporočene z različnim številom mest; ali količine, sporočene v različnih merskih enotah.

Uvoženi taksoni

Informacije o taksonih, s katerimi se trguje, so bile predložene za 84,6 % lesa na potrjenih dovoljenjih FLEGT. Nizozemska ni predložila te ravni informacij za 107 milijonov kg lesa na potrjenih dovoljenjih FLEGT, ki ga je uvozila. Poleg tega so Češka, Francija, Italija in Švedska o več kot 32 000 kg lesnih proizvodov na potrjenih dovoljenjih FLEGT poročale brez navedbe informacij o taksonih.

Skupaj je bilo leta 2018 na potrjenih dovoljenjih FLEGT navedenih 204 različnih vrst in 80 višjih taksonov (npr. rodov), ki so obsegali 235,5 milijona kg pošiljk s posameznimi taksoni in 351,7 milijona kg pošiljk z mešanimi taksoni. Kadar so bili navedeni posamezni taksoni, so bili taksoni, s katerimi se je po teži najpogosteje trgovalo Acacia mangium (mangium), Shorea spp. (meranti) in Tectona grandis (tik).

Obravnava dovoljenj FLEGT

V 21 državah članicah se je za obravnavo dovoljenj FLEGT uporabljal sistem FLEGIT/TRACES, sedem držav članic pa je uporabljalo nacionalne sisteme. Od 21 držav članic, ki so uporabljale sistem FLEGIT/TRACES, je 14 držav članic poročalo, da ga uporabljajo pristojni organ in carinski organi, pet držav članic je poročalo, da ga uporablja le pristojni organ, dve državi članici pa sta poročali, da ga uporabljajo le carinski organi. Države članice so poročale tudi o obliki, v kateri so bila dovoljenja FLEGT predložena; 14 držav članic je navedlo, da so prejele dovoljenja FLEGT v več oblikah. Skupaj je 18 držav članic poročalo, da so bila dovoljenja predložena v papirni obliki, 18 jih je navedlo, da so bila predložena prek sistema FLEGIT/TRACES, pet ji je navedlo, da so bila predložena po elektronski pošti, dve pa, da so bila predložena prek nacionalnih elektronskih sistemov.

Število dni, ki so jih države članice potrebovale za obravnavo dovoljenj, je mogoče analizirati za 24 držav članic; 53 % dovoljenj so pristojni organi potrdili isti dan ali dan po prejemu dovoljenj, v več kot 66 % primerov so bila dovoljenja potrjena v treh dneh, v 97 % primerov pa v 21 dneh.

**

Slika 2: Količine glavnih vrst proizvodov z dovoljenjem FLEGT, navedene glede na oznako HS* na potrjenih dovoljenjih FLEGT, in ocarinjene (razen HS 9403.50**) v EU leta 2018, glede na težo (v kg)***. (Podatkov Romunije o dovoljenjih ni bilo mogoče vključiti. Italija in Romunija nista predložili carinskih podatkov, podatki Grčije pa niso bili popolni). *Oznake HS so bile po možnosti usklajene na šest mest; štirimestne oznake HS vključujejo samo trgovanje, o katerem so države članice poročale na štirimestni ravni. **Za boljši prikaz podatkov je bilo 2 472 milijonov kg iz oznake HS 9403.50, o katerih je bilo poročano v carinskih podatkih držav članic, iz te slike izključenih, saj je tukaj šlo za več redov velikosti večjo količino kot pri preostalih podatkih. Združeno kraljestvo je bilo povprašano o 2,470 milijona kg HS 9403.50, ki jih je sodeč po poročanju ocarinil njegov carinski organ, saj količine niso bile primerljive z obsegom potrjenih dovoljenj, vendar Združeno kraljestvo ni predložilo pojasnila. ***Količina je bila navedena po teži na manj kot 99 % potrjenih dovoljenj FLEGT in v 97 % carinskih podatkov, kar morda ni reprezentativno za vse trgovanje. Ker so carinski organi o manj proizvodih poročali po teži in o več proizvodih po prostornini (m3) ali številu izdelkov, količine, navedene po teži na dovoljenjih FLEGT, in količine, ki so jih navedli carinski organi, niso povsem primerljive.

2.3Dodatno preverjanje dovoljenj FLEGT in pošiljk

V skladu s členom 5(4) uredbe FLEGT se pristojni organi odločijo, ali je treba pošiljke dodatno preveriti na podlagi ocene tveganja. V 21 državah članicah so bile sprejete določbe za izvajanje dodatnih preverjanj dovoljenj FLEGT, v 22 državah članicah pa določbe za izvajanje dodatnih preverjanj pošiljk z dovoljenji FLEGT (Priloga B, preglednici 1 in 2). Leta 2018 so bila dodatna preverjanja opravljena za skupno 1 782 dovoljenj FLEGT (na primer z vzpostavitvijo stika z LIU – indonezijsko enoto za informacije o dovoljenjih – za dodatno preverjanje), pri čemer je preverjanja opravilo 19 držav članic. Poleg tega je Nizozemska navedla, da je dnevno izvajala dodatna preverjanja, vendar števila preverjanj ni evidentirala, da bi omejila upravno breme.

Države članice so poročale, da pri odločanju, ali je treba dovoljenje FLEGT ali pošiljko dodatno preveriti, uporabljajo več meril tveganja, tudi v primeru neujemanja med informacijami na dovoljenju FLEGT in v drugi dokumentacij (Priloga B, preglednici 1 in 2). Sedemnajst držav članic je navedlo, da so uporabljale sistem SILK – indonezijski sistem informacij o zakonitosti lesa – za preverjanje dovoljenj FLEGT, ki so jih prejele od gospodarskih subjektov, vključno s štirimi državami članicami, ki so navedle, da so sistem SILK uporabljale „občasno“.

Leta 2018 je 18 držav članic opravilo skupno 265 fizičnih pregledov pošiljk z dovoljenjem FLEGT, pri čemer je v 94 % primerov pošiljka ustrezala podatkom iz dovoljenja FLEGT.

2.4Določbe za kazni

V skladu s členom 5(8) uredbe FLEGT „vsaka država članica določi kazni, ki se uporabijo v primeru kršitve določb te uredbe. Te kazni so učinkovite, sorazmerne in odvračilne.“ 17 držav članic je sprejelo določbe za upravne kazni, 17 za denarne kazni, 20 za odreditev zapora, sedem za začasno ukinitev pooblastila za trgovanje in devet za obvestila o popravnih ukrepih ali opozorilne dopise. Največje možne zaporne kazni segajo od enega meseca do 15 let (15 držav članic je navedlo, da največje možne kazni znašajo od ena do pet let).

V skladu s členom 5(7) uredbe FLEGT lahko carinski organi začasno ustavijo ali zadržijo lesne proizvode, če imajo razlog za domnevo, da dovoljenje FLEGT morda ni veljavno. Štiriindvajset držav članic je navedlo, da lahko začasno zasežejo lesne proizvode, pri čemer je odstranjevanje zaseženega lesa predvideno v njihovi nacionalni zakonodaji (slika 3). Med državami, v katerih je odstranjevanje zaseženega lesa predvideno v nacionalni zakonodaji, je devet držav članic navedlo, da so za to pristojni carinski organi, štiri države članice so navedle, da je za to pristojen pristojni organ, pet držav članic navedlo, da je za to poleg pristojnega organa in/ali carinskih organov pristojna druga ustanova, pet držav članic pa je navedlo, da je za to pristojna ustanova, ki ni pristojni organ ali carinski organ.